32ff20ee9fd936d03b869e0de5c7420d

 Okay så jeg er ik sikker på om jeg er bi. Piger er mere tiltrækkende og jeg kan godt se mig selv kysse med en pige men ik et forhold... Vil bare gerne vide hvordan jeg kan finde ud af om jeg er bi eller ik... 
Bi eller ik bi?
===============


ungzone.dk
2020.29










Hey du!



 

At finde ud af sin
egen seksuelle orientering kan være virkelig forvirrende. Jeg ha selv stået
der, hvor du står, og mit korte svar er, at der er ikke nogen nem måde at finde
ud af, hvad du er til. 



 

Det første jeg vil
sige er, at seksualitet er ikke kasser, som man kan placeres i. Det er mere et
spektrum. Derfor kan du sagtens finde piger tiltrækkende, men foretrække drenge
rent forholdsmæssigt. Du er også ung, så det kan også være du er nysgerrig og
bare finder piger nysgerrig nu. Omvendt kan det også være, at du en dag finder
den rigtige pige og begynder at kunne se dig selv være i forhold med en pige. 



 

Så det er ikke til
helt at sige. Derfor er mit bedste råd, at du prøver så vidt muligt ikke at
tænke så meget i, hvad du er, men hvad du føler. Hvis du finder piger
interessant lige nu, så prøv at følg den følelse og se, hvad den fører til.
Hvis du så finder en dreng interessant, så prøv at følg det og se, hvad det
fører til. 


Derudover så vil jeg
anbefale dig at prøve at finde nogle, der har været i samme situation som dig.
Du kan tjekke LGBT ungdom ud her: <https://lgbtungdom.dk/>.
De har mange tilbud, hvor unge som dig kan mødes og skabe venskaber. Her kan du
møde andre unge, som står i samme situation som dig eller står på den anden
side. De kan hjælpe dig og støtte dig i processen til at finde ud af, hvem du
er. Du kan også kontakte dem, hvis du har brug for nogle at snakke
med/rådgivning. 



 

Så overordnet set,
så vil jeg råde dig til ikke at fokusere på at putte dig i en kasse, men i
stedet være nysgerrig og udforsk dine følelser. Derudover at finde nogle andre
unge, som kender til det, som du er igennem, og som kan støtte dig. På et
tidspunkt skal du nok finde ud af, hvem du er og hvad du er, men det er en
process :-)


Jeg håber, at du kan
bruge mit svar :) Al held og lykke herfra!


VH.


Gustav







 Hej med dig,

Det er svært at svare på, da jeg vil mene, at det er noget, som kun du vil kunne svare på. Jeg tænker, at det er noget du vil kunne mærke på dig selv - og for nogle kan det også ændre sig over tid. Men jeg vil ikke mene, at det er nødvendigt at sætte et etiket på det. Jeg synes derimod, at du skal handle på dine følelser om end det så er en dreng eller en pige. Jeg er sikker på, at jo ældre du bliver og jo mere erfaring du får, jo klogere bliver du også på det spørgsmål, du stiller. Jeg vil ikke kunne fortælle dig, hvad du er, da det er et meget personligt spørgsmål, som kun du vil kunne svare på. Jeg tror, at det at være biseksuel kan komme til udtryk på mange forskellige måder - og nogle vil måske mene, at man kun kan betragte sig som værende biseksuel, hvis man kan se sig selv i et forhold med både piger og drenge. Mens andre måske vil mene, at fantasier og tanker om at kysse både piger og drenge vil kunne betragtes som det at være biseksuel. Men jeg synes ikke, at det er nødvendigt at sætte et 'label' på dine følelser og tanker. Gør det, som du synes føles rart og rigtigt for DIG. 

  
De venligste hilsner

Zhino

 